VENDIM
Nr. 55, datë 26.3.2020

MBI NJË NDRYSHIM NË VENDIMIN E BORDIT TË ERE-s, NR. 142, DATË 24.9.2019, PËR LICENCIMIN E SHOQËRISË “AYEN AS ENERGJI” SHA, NË VEPRIMTARINË E FURNIZIMIT TË ENERGJISË ELEKTRIKE

Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; nenit 113, të ligjit nr. 44/2015, “Kodi i Procedurave Administrative”, nenit 15, të “Rregullores së organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 26.3.2020, mbasi shqyrtoi relacionin e Drejtorisë së Licencimit, Autorizimeve dhe Mbikëqyrjes, “Mbi shfuqizimin e pjesshëm të pikës 2, të vendimit të Bordit të ERE-s, nr. 142, datë 24.9.2019, për licencimin e shoqërisë “Ayen AS Energji” sh.a., në veprimtarinë e furnizimit të energjisë elektrike dhe nr. 141, datë 24. 9.2019, mbi licencimin e shoqërisë “Ayen AS Energji” sh.a., në veprimtarinë e tregtimit të energjisë elektrike” 
konstatoi se: 
- Me vendimin nr. 142, datë 24.9.2019, Bordi i ERE-s ka vendosur në pikën 2: Të licencojë shoqërinë “Ayen AS Energji” sh.a., në veprimtarinë e furnizimit të energjisë elektrike, për një afat 5-vjeçar, me kusht që të depozitojë në ERE vërtetimin për përfundimin e procedurës së apelimit për detyrimin e TVSH-së, ndaj Drejtorisë së Përgjithshme 
- Në vijim të këtyre vendimmarrjeve, ERE i është drejtuar shoqërisë me shkresën nr. 520 prot., datë 24.2.2020, për të marrë informacion në lidhje me ecurinë e plotësimit të kushtit të vendosur në pikën 2 të vendimit të sipërcituar.
- Shoqëria ka kthyer përgjigje me shkresën nr. 014 prot., datë 28.2.2020, protokolluar në ERE me nr. 520/1 prot., datë 2.3.2020, bashkëlidhur së cilës ka depozituar në ERE shkresën nr. 1481/1 prot., datë 26.2.2020, të lëshuar nga Drejtoria e Tatimpaguesve të Mëdhenj, nga e cila rezulton se shoqëria nuk ka detyrime të pa likuiduara për Tatimin mbi Vlerën e Shtuar. 
- Sa më sipër, rezulton se shoqëria “Ayen AS Energji” sh.a., ka plotësuar kushtin e vendosur në pikën 2 të vendimit të Bordit të ERE-s nr. 142, datë 24.9.2019.
Për gjithë sa më sipër cituar, Bordi i ERE-s

VENDOSI:

1. Në vendimin e Bordit të ERE-s nr. 142, datë 24.9.2019, “Mbi licencimin e shoqërisë̈ ‘Ayen AS Energji’ sh.a., në veprimtarinë e furnizimit të energjisë elektrike”, bëhet ndryshimi si më poshtë:
a) pika 2, shfuqizohet.
2. Drejtoria e Licencimit, Autorizimeve dhe Mbikëqyrjes, të njoftojë palën e interesit lidhur me vendimin e Bordit të ERE-s. 
Ky vendim hyn në fuqi menjëherë.
Për këtë vendim mund të kërkohet rishikim në ERE brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare. 
Ky vendim botohet në Fletoren Zyrtare.

